
DR.30.9.2002 29 
 

  

Dato' Dr. Hasan bin Haji Mohamed Ali:  Supaya kita berdiri, tidak hanya kita 
menerima keputusan yang dibuat oleh Perdana Menteri misalnya untuk menjadikan 
bahasa Inggeris, bahasa pengantar untuk pelajaran Sains dan Matematik.  Kita kena 
bangun untuk sama-sama mempertahankan maruah bangsa itu, itu yang saya 
sebutkan, itu mesej yang hendak saya sampaikan.  

Timbalan Yang di-Pertua [Datuk Lim Si Cheng]: Yang Berhormat, Yang 
Berhormat… 

Dato' Dr. Hasan bin Haji Mohamed Ali: Tuan Yang di-Pertua, mungkin oleh 
kerana … 

Timbalan Yang di-Pertua [Datuk Lim Si Cheng]: Yang Berhormat, Bagan 
Datok dan Jeli bangun. 

Dato' Dr. Hasan bin Haji Mohamed Ali:  Tidak, tidak, Oh Jeli. 

Tuan Mohd. Apandi bin Haji Mohamad:  Terima kasih  Tuan Yang di-Pertua 
dan Ahli-ahli Dewan sekalian.  Saya salah seorang yang hadir dalam Dewan pada hari  
tersebut, Timbalan Menteri Pertahanan tidak hadir pada hari tersebut. Yang diungkitkan 
pada hari tersebut ialah dibuat tuduhan ke atas Yang Berhormat bagi Parit Buntar 
mengatakan bahawa Yang Berhormat bagi Parit Buntar mengatakan bahawa bahasa 
Jawa sebagai bahasa pasar tetapi oleh kerana yang menjadi jurucakap, yang menjadi 
pembicara pada ketika itu ialah Parit Sulong, Parit Buntar tidak ada ruang untuk 
membetulkan keadaan di mana Yang Berhormat bagi Parit Buntar mengatakan bahawa 
bahasa Jawa akan menjadi bahasa pasar sekiranya bahasa Jawa tidak diteruskan, 
dikekalkan menjadi bahasa ilmu, itu yang dicakapkan oleh Yang Berhormat bagi Parit 
Buntar, satu.   

Yang kedua, saya minta penjelasan daripada Yang Berhormat bagi Parit 
Buntar selain daripada penjelasan tadi.  Penjelasan yang kedua ialah apakah masalah 
bahasa Inggeris yang berlaku dalam negara kita ini ialah sakitnya kepala tetapi yang 
diubatnya kaki. Sudah tahu masalahnya ialah guru bahasa Inggeris tidak cukup, 
kenapa disalahkan Bahasa Melayu tidak bahasa ilmu?  Minta penjelasan. 

Dato' Dr. Hasan bin Haji Mohamed Ali: Saya pun sudah menyebutkan dalam 
Dewan ini Tuan Yang di-Pertua, apa  analogi yang diberikan oleh Yang Berhormat bagi 
Jeli itu, begitulah sebenarnya pokok analogi yang diberikan oleh Yang Berbahagia Tan 
Sri Ainuddin Wahid, lain bengkak lain bernanah. Inilah yang berlaku, approach 
pendekatan yang kita hendak ambil untuk mengambil bahasa Inggeris, mengajar 
Matematik dan Sains ini, inilah approachnya. PAS sebagai sebuah parti tidak 
menentang penggunaan bahasa Inggeris. PAS ingin melihat penguasaan bahasa 
Inggeris di kalangan seluruh umat rakyat meningkat baik bukan sahaja di peringkat 
dalam negara bahkan di peringkat luar negara tetapi PAS tidak boleh terima sama 
sekali, mengambil bahasa Inggeris menggantikan Bahasa Melayu untuk mengajar 
Sains dan Matematik.   

Dalam perbincangan yang lepas, Tuan Yang di-Pertua, saya pun juga 
memberikan sejarah yang telah dikaji oleh Louis Witt pada tahun 1996 dan lepas itu 
pada tahun 1970 mengatakan bahawa negeri-negeri yang mengambil bahasa Inggeris, 
mengajar Sains dan Matematik dalam bahasa Inggeris yang bahasa ibunda mereka 
bahasa Inggeris seperti di Amerika, di England, di Eropah, di negara-negara yang 
mengambil bahasa Inggeris. 

Datuk Ahmad Zahid bin Hamidi:  [Bangun] 

Timbalan Yang di-Pertua [Datuk Lim Si Cheng]:  Yang Berhormat.. 

Dato' Dr. Hasan bin Haji Mohamed Ali:  Kita dapati performance mereka… 

Timbalan Yang di-Pertua [Datuk Lim Si Cheng]: Yang Berhormat bagi 
Bagan Datok. 

Dato' Dr. Hasan bin Haji Mohamed Ali:  Tidak, tidak, tidak.  Prestasi mereka 
tidak sebaik negara-negara yang menggunakan bahasa ibunda bukan bahasa Inggeris 
seperti Korea, Jepun, Taiwan. Kita dapati negara-negara ini tidak menggunakan 
bahasa Inggeris menggunakan bahasa ibunda masing-masing.  Sebab itu tuntutan 
yang dibuat oleh "Dong Jiao Zhong", DPCS (Dewan Perhimpunan Cina Selangor) 
begitu relevan kalau kita melihat fakta yang baru diperkatakan. 



Dato' Dr. Hasan bin Haji Mohamed Ali: Supaya kita berdiri, tidak hanya kita menerima keputusan yang dibuat oleh Perdana Menteri misalnya untuk menjadikan bahasa Inggeris, bahasa pengantar untuk pelajaran Sains dan Matematik. Kita kena bangun untuk sama-sama mempertahankan maruah bangsa itu, itu yang saya sebutkan, itu mesej yang hendak saya sampaikan. Timbalan Yang di-Pertua [Datuk Lim Si Cheng]: Yang Berhormat, Yang Berhormat... Dato' Dr. Hasan bin Haji Mohamed Ali: Tuan Yang di-Pertua, mungkin oleh kerana ... Timbalan Yang di-Pertua [Datuk Lim Si Cheng]: Yang Berhormat, Bagan Datok dan Jeli bangun. Dato' Dr. Hasan bin Haji Mohamed Ali: Tidak, tidak, Oh Jeli. Tuan Mohd. Apandi bin Haji Mohamad: Terima kasih Tuan Yang di-Pertua dan Ahli-ahli Dewan sekalian. Saya salah seorang yang hadir dalam Dewan pada hari tersebut, Timbalan Menteri Pertahanan tidak hadir pada hari tersebut. Yang diungkitkan pada hari tersebut ialah dibuat tuduhan ke atas Yang Berhormat bagi Parit Buntar mengatakan bahawa Yang Berhormat bagi Parit Buntar mengatakan bahawa bahasa Jawa sebagai bahasa pasar tetapi oleh kerana yang menjadi jurucakap, yang menjadi pembicara pada ketika itu ialah Parit Sulong, Parit Buntar tidak ada ruang untuk membetulkan keadaan di mana Yang Berhormat bagi Parit Buntar mengatakan bahawa bahasa Jawa akan menjadi bahasa pasar sekiranya bahasa Jawa tidak diteruskan, dikekalkan menjadi bahasa ilmu, itu yang dicakapkan oleh Yang Berhormat bagi Parit Buntar, satu. Yang kedua, saya minta penjelasan daripada Yang Berhormat bagi Parit Buntar selain daripada penjelasan tadi. Penjelasan yang kedua ialah apakah masalah bahasa Inggeris yang berlaku dalam negara kita ini ialah sakitnya kepala tetapi yang diubatnya kaki. Sudah tahu masalahnya ialah guru bahasa Inggeris tidak cukup, kenapa disalahkan Bahasa Melayu tidak bahasa ilmu? Minta penjelasan. Dato' Dr. Hasan bin Haji Mohamed Ali: Saya pun sudah menyebutkan dalam Dewan ini Tuan Yang di-Pertua, apa analogi yang diberikan oleh Yang Berhormat bagi Jeli itu, begitulah sebenarnya pokok analogi yang diberikan oleh Yang Berbahagia Tan Sri Ainuddin Wahid, lain bengkak lain bernanah. Inilah yang berlaku, approach pendekatan yang kita hendak ambil untuk mengambil bahasa Inggeris, mengajar Matematik dan Sains ini, inilah approachnya. PAS sebagai sebuah parti tidak menentang penggunaan bahasa Inggeris. PAS ingin melihat penguasaan bahasa Inggeris di kalangan seluruh umat rakyat meningkat baik bukan sahaja di peringkat dalam negara bahkan di peringkat luar negara tetapi PAS tidak boleh terima sama sekali, mengambil bahasa Inggeris menggantikan Bahasa Melayu untuk mengajar Sains dan Matematik. Dalam perbincangan yang lepas, Tuan Yang di-Pertua, saya pun juga memberikan sejarah yang telah dikaji oleh Louis Witt pada tahun 1996 dan lepas itu pada tahun 1970 mengatakan bahawa negeri-negeri yang mengambil bahasa Inggeris, mengajar Sains dan Matematik dalam bahasa Inggeris yang bahasa ibunda mereka bahasa Inggeris seperti di Amerika, di England, di Eropah, di negara-negara yang mengambil bahasa Inggeris. Datuk Ahmad Zahid bin Hamidi: [Bangun]. Timbalan Yang di-Pertua [Datuk Lim Si Cheng]: Yang Berhormat.. Dato' Dr. Hasan bin Haji Mohamed Ali: Kita dapati performance mereka... Timbalan Yang di-Pertua [Datuk Lim Si Cheng]: Yang Berhormat bagi Bagan Datok. Dato' Dr. Hasan bin Haji Mohamed Ali: Tidak, tidak, tidak. Prestasi mereka tidak sebaik negara-negara yang menggunakan bahasa ibunda bukan bahasa Inggeris seperti Korea, Jepun, Taiwan. Kita dapati negara-negara ini tidak menggunakan bahasa Inggeris menggunakan bahasa ibunda masing-masing. Sebab itu tuntutan yang dibuat oleh "Dong Jiao Zhong", DPCS (Dewan Perhimpunan Cina Selangor) begitu relevan kalau kita melihat fakta yang baru diperkatakan.